pythainlp/thai-wiki-dataset-v4 huggingface dataset:
ลาวัก

ลาวัก, (อีโลกาโน: Siudad ti Laoag) เป็นนครระดับที่ 3 และเป็นเมืองหลักของจังหวัดอีโลโคสนอร์เต ประเทศฟิลิปปินส์ เป็นที่ตั้งของท่าอากาศยานนานาชาติลาวัก ตัวนครถูกล้อมรอบด้วยเทศบาล 5 แห่ง ติดกับตีนเขาคอร์ดิลเลราเซ็นทรัลทางทิศตะวันออก และทะเลจีนใต้ทางทิศตะวันตก
ลาวักมีสภาพภูมิอากาศแบบมรสุมเขตร้อน โดยจะเป็นฤดูแล้ง ตั้งแต่เดือนพฤศจิกายนถึงเมษายน และฤดูฝน ตั้งแต่เดือนพฤษภาคมถึงตุลาคม ซึ่งจะมีพายุไต้ฝุ่นเกิดในฤดูกาลนี้
ภูมิศาสตร์.
ลาวักตั้งอยู่ทางตะวันตกตอนกลางของจังหวัดอีโลโคสนอร์เต ติดกับทะเลจีนใต้ และติดต่อกับเทศบาล 5 แห่ง ได้แก่ ซาร์รัต (ตะวันออก), ซันนิโคลัส (ตะวันออกเฉียงใต้), ปาวาย (ตะวันตกเฉียงใต้), วินตาร์ (ตะวันออกเฉียงเหนือ) และบาคาร์รา (ตะวันตกเฉียงเหนือ) โดยลาวักเป็นหนึ่งในนครที่ใหญ่ที่สุดในเขตเขตอีโลโคส
ภูมิอากาศ.
ภูมิอากาศแบบเขตร้อน โดยจะอบอุ่นจนถึงร้อน แต่จะมีลดลงบ้างในช่วงเดือนธันวาคมถึงกุมภาพันธ์ มี 2 ฤดู ได้แก่ ฤดูแล้ง และฤดูฝน ลาวักเป็นเขตเงาฝนจากมรสุมตะวันออกเฉียงเหนือ เพราะมีแนวเขาคอร์ดิลเยราและเซียร์รามาเดรกั้นไว้ แต่จะเผชิญกับมรสุมตะวันออกเฉียงใต้และพายุไซโคลนโดยตรง
ในฤดูฝน จะมีฝนตกมากกว่า ต่อเดือน โดยจะตกมากในช่วงเดือนมิถุนายนจนถึงสิงหาคม ปริมาณน้ำฝนในช่วง 3 เดือนนี้ คิดเป็นร้อยละ 68 ของปริมาณน้ำฝนตลอดทั้งปี คือ 
การขนส่ง.
ท่าอากาศยานนานาชาติลาวัก ให้บริการเที่ยวบินระหว่างลาวักกับกวางโจว โดยสายการบินฟิลิปปินส์แอร์ไลน์ นอกจากนี้ยังมีเที่ยวบินเช่าเหมาลำสำหรับนักท่องเที่ยว และจุดบริการที่อาคารท่าอากาศยาน ส่วนการขนส่งทางบกนั้น มีบริษัทรถโดยสารประจำหลายแห่ง ได้แก่ การขนส่งจีวีฟลอริดา, มารีอาเดอลีออนไลน์, อาร์ซีเจไลน์, อาร์ซีเจทรานส์, สายรถประจำทางโดมิเนียน, ปาร์ตัส, ฟิลิปปินแรบบิต, ลูเซียเอกซ์เพรส และบริษัทขนส่งฟารินัส ลาวักอยู่ห่างจากมะนิลา
รายพระนามคู่สมรสแห่งบูร์กอญ

บทความนี้แสดงลิสต์ราชินี เคานท์เตส และดัชเชสซึ่งเป็นคู่สมรสในผู้ปกครอง ราชอาณาจักรบูร์กอญ เคาน์ตีบูร์กอญ และดัชชีบูร์กอญ โดยเริ่มตั้งแต่สมัยตำนานจนถึงปีค.ศ. 1795
ราชินีแห่งบูร์กอญ.
ราชวงศ์เมรอแว็งเฌียง(ค.ศ. 534 – ค.ศ. 751).
ราชินีแห่งบูร์กอญ/ออเลอองส์ ปีค.ศ. 561 - ค.ศ. 613.
รวมกับในปีค.ศ. 612 ให้ทางสายในปีค.ศ. 613
ราชินีแห่งนอยสเตรีย และบูร์กอญ ปีค.ศ. 629 - 691.
รวมกับเป็นราชอาณาจักรแฟรงค์หนึ่งเดียว
ราชวงศ์การอแล็งเฌียง(ค.ศ. 751 – ค.ศ. 855).
หลังจากที่จักรพรรดิหลุยส์ผู้ศรัทธาเสด็จสวรรคต ได้มีการลงนามในสทธิสัญญาในปีค.ศ. 843 บูร์กอญถูกแบ่งให้เป็นของพี่น้องคือชาร์ลส์ผู้ศีรษะล้านซึ่งได้รับดินแดนส่วนน้อยเรียกว่าบูร์กอญตอนบน และโลทาร์ที่ 1ซึ่งได้รับดินแดนส่วนใหญ่และได้รับพระอิสสรยศเป็นกษัตริย์แห่งบูร์กอญ
(ค.ศ. 855 - ค.ศ. 1032).
ราชวงศ์การอแล็งเฌียง(ค.ศ. 855 – ค.ศ. 888).
รวมส่วนของบูร์กอญที่พระองค์ได้รับเข้าเป็นราชอาณาจักรโลทริงเงิน เมื่อพระองค์สวรรคต ดินแดนถูกแบ่งให้ชาร์ลส์ผู้ศีรษะล้านและลุดวิจชาวเยอรมันผู้เป็นปิตุลา
เมื่อคาร์ลพระวรกายพ่วงพีผู้ปกครองจนถึงค.ศ. 884 ได้รวบรวมดินแดนแฟรงค์ทั้งหมดยกเว้นราชอาณาจักรโพรวองซ์ เสด็จสวรรคต เหล่าขุนนางได้เลือกจากราชตระกูลเวลฟ์ขึ้นเป็นกษัตริย์แห่งบูร์กอญ
ราชตระกูลเวลฟ์(ค.ศ. 855 - ค.ศ. 1032).
ในปีค.ศ. 1032ราชอาณาจักรบูร์กอญตอนบนและตอนล่างได้ถูกควบรวมเข้ากับจักรวรรดิโรมันอันศักดิ์สิทธิ์ โดยให้เป็นส่วนหนึ่งของราชอาณาจักรอาร์ล โดยมีพระมหากษัตริย์แห่งเยอรมนีเป็นผู้ปกครอง
จักรพรรดินีแห่งจักรวรรดิโรมันอันศักดิ์สิทธิ์/ราชินีแห่งอาร์ล(ค.ศ. 1032 – ค.ศ. 1378).
ราชวงศ์ลักเซมเบิร์ก(ค.ศ. 1346 - ค.ศ. 1378).
ในปีค.ศ. 1378 จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ได้แต่งตั้งให้โดแฟ็งแห่งฝรั่งเศสเป็นตัวแทนในการปกครองราชอาณาจักรอาร์ล หลังจากนั้นราชอาณาจักรก็เหลือเพียงแต่ชื่อเท่านั้น
เคาน์เตสแห่งบูร์กอญ.
ราชวงศ์กาเปเซียง(ค.ศ. 1361 - ค.ศ. 1382).
ไม่มี
ราชวงศ์ฮับส์บูร์ก(ค.ศ. 1482 - ค.ศ. 1678).
ในปีค.ศ. 1678 เคานท์ตีบูร์กอญได้ถูกผนวกไปเป็นส่วนหนึ่งของฝรั่งเศสตามสนธิสัญญา และตำแหน่งนี้ก็ถูกระงับใช้
มายะ คาวามูระ

คาวามูระ มายะ  เกิดเมื่อ 22 กุมภาพันธ์ ค.ศ. 1995 เป็นนักแสดงหนังโป๊ญี่ปุ่น จากโตเกียว ในปี ค.ศ. 2013 เธอปรากฎเป็นนักแสดงภาพยนตร์สำหรับผู้ใหญ่ครั้งแรกในฐานะนักแสดงหญิงยอดเยี่ยมของค่าย Prestige ตั้งแต่เดือนมิถุนายน 2014 เป็นต้นไป เธอกลายเป็นนักแสดงหญิงที่เชี่ยวชาญเฉพาะสำหรับผู้ใหญ่ของผู้ผลิตวิดีโอสำหรับผู้ใหญ่ของค่าย kira ☆ kira นับตั้งแต่นั้นเป็นต้นมา เธอได้ปรากฏตัวในงานผลิตจำนวนมาก
โรเทินบวร์คอ็อพแดร์เทาเบอร์

โรเทินบวร์คอ็อพแดร์เทาเบอร์ (ความหมาย: "ปราการแดงบนแม่น้ำเทาเบอร์") เป็นเมืองชนบทในรัฐบาวาเรีย ประเทศเยอรมนี ตั้งอยู่ทางตะวันออกจากนครเนือร์นแบร์คราว 80 กิโลเมตร เมืองแห่งนี้มีชื่อเสียงในเรื่องเขตเมืองเก่าสมัยยุคกลางซึ่งได้รับการอนุรักษ์ไว้เป็นอย่างดีจนถึงปัจจุบัน เมืองแห่งนี้ยังตั้งอยู่บนถนนสายโรแมนติกซึ่งเป็นเส้นทางท่องเที่ยวยอดนิยมในตอนใต้ของรัฐบาวาเรีย ในอดีต โรเทินบวร์คเคยมีฐานะเป็นเสรีนครของจักรวรรดิโรมันอันศักดิ์สิทธิ์ ซึ่งในยุคหนึ่ง เมืองนี้เคยเป็นหนึ่งในเมืองใหญ่ที่สุดของจักรวรรดิโรมันอันศักดิ์สิทธิ์ด้วยประชากรเกือบสองหมื่นคนทั้งในและนอกกำแพงเมือง
วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์

ฟรีเดอรีเคอ ลุยเซอ วิลเฮลมีเนอ แห่งปรัสเซีย   เป็นเจ้าหญิงเยอรมันจากราชอาณาจักรปรัสเซียซึ่งอภิเษกสมรสเข้าสู่พระราชวงศ์เนเธอร์แลนด์ และได้ขึ้นเป็นพระราชินีในพระเจ้าวิลเลิมที่ 1 แห่งเนเธอร์แลนด์
พระราชประวัติ.
วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์ เดิม "เจ้าหญิงวิลเฮลมีเนอแห่งปรัสเซีย" เสด็จพระราชสภมพเมื่อวันที่ 18 พฤศจิกายน ค.ศ. 1774 ณ ราชอาณาจักรปรัสเซีย ทรงเป็นพระราชบุตรพระองค์ที่ 4 และพระราชธิดาพระองค์ที่ 2 ในพระเจ้าฟรีดริช วิลเฮ็ล์มที่ 2 แห่งปรัสเซีย กับ เฟรเดอริกา หลุยซาแห่งเฮลส์-ดาร์มชตัท สมเด็จพระราชินีแห่งปรัสเซีย โดยพระองค์ทรงเป็นพระราชขนิษฐาใน พระเจ้าฟรีดริช วิลเฮล์มที่ 3 แห่งปรัสเซีย โดยพระองค์ทรงศึกษากับพระราชปิตุลา (ลุงฝั่งบิดา) นั่นคือ พระเจ้าฟรีดริชที่ 2 แห่งปรัสเซีย ซึ่งเคร่งครัดและเข้มงวดมาก
อภิเษกสมรสและสมเด็จพระราชินีแห่งเนเธอร์แลนด์.
เจ้าหญิงวิลเฮลมีเนอ ทรงเข้าพระราชพิธีอภิเษกสมรสกับ พระเจ้าวิลเลิมที่ 1 แห่งเนเธอร์แลนด์ ขณะนั้นทรงดำรงพระอิสริยยศเป็น เจ้าชายวิลเลิม เจ้าชายแห่งออเรนจ์ เมื่อวันที่ 1 ตุลาคม ค.ศ. 1891 พระองค์ได้รับพระราชทานพระอิสริยศเป็น เจ้าหญิงวิลเฮลมีเนอ เจ้าหญิงแห่งออเรนจ์ พระวรชายา ต่อมา เจ้าชายวิลเลิมเสด็จขึ้นครองราชย์ เป็นพระมหากษัตริย์แห่งเนเธอร์แลนด์ พระองค์จึงได้รับการสถาปนาเป็น สมเด็จพระราชินีแห่งเนเธอร์แลนด์ โดยทั้ง 2 มีพระราชบุตรร่วมกัน ดังนี้
สวรรคต.
สมเด็จพระราชินีวิลเฮลมีเนอแห่งเนเธอร์แลนด์ ทรงประชวรบ่อยครั้งขึ้นและแต่ละครั้งยาวนานเป็นเดือน พระองค์ไม่ค่อยปรากฏพระองค์ต่อหน้าสาธารณชนเนื่องจากพระพลานามัยย่ำแย่ ก่อนจะสด็จสวรรคต ณ พระราชวังนอร์ดไอน์เดอ ใน เดอะเฮก สิริพระชนมายุ 62 พรรษา พระบรมศพถูกฝังไว้ ณ เดลฟท์
โรตาไวรัส

โรตาไวรัส  เป็นชื่อจีนัสของเชื้อไวรัสที่เป็นสาเหตุของโรคลำไส้อักเสบจากเชื้อโรตาไวรัส ซึ่งเป็นสาเหตุของภาวะท้องร่วงรุนแรงในทารกและเด็กเล็กที่พบบ่อยที่สุด ไวรัสในจีนัสนี้เป็นไวรัสชนิดอาร์เอ็นเอสายคู่ อยู่ในแฟมิลีรีโอวิริดี เด็กแทบทุกคนบนโลกเมื่ออายุครบ 5 ปีจะเคยติดเชื้อนี้มาแล้วอย่างน้อยหนึ่งครั้ง แต่ละครั้งที่ติดเชื้อร่างกายจะสร้างภูมิคุ้มกัน ทำให้การติดเชื้อครั้งถัดๆ ไปมีความรุนแรงลดลง และทำให้โรคนี้พบได้น้อยในผู้ใหญ่ ไวรัสในจีนัสนี้มีสปีชีส์ย่อยอยู่ 8 สปีชีส์ ได้แก่ เอ บี ซี ดี อี เอฟ จี และเอช ที่พบบ่อยที่สุดคือโรตาไวรัสเอ ซึ่งเป็นสาเหตุของการติดเชื้อโรตาไวรัสในมนุษย์ถึง 90%
เชื้อนี้ติดต่อผ่านทางการกินอาหารที่ปนเปื้อนอุจจาระที่มีเชื้อ เมื่อเข้าสู่ร่างกายแล้วจะทำให้เกิดการติดเชื้อในเซลล์เยื่อบุผนังลำไส้เล็ก ทำให้เกิดกระเพาะอาหารและลำไส้อักเสบ (บางครั้งเรียก "ไข้หวัดใหญ่ลงกระเพาะ" แต่เชื้อนี้ไม่มีความเกี่ยวข้องกับไวรัสไข้หวัดใหญ่แต่อย่างใด)
อาการและอาการแสดง.
ผู้ป่วยโรคลำไส้อักเสบจากการติดเชื้อไวรัสโรตาสามารถมีอาการได้หลากหลาย ตั้งแต่เล็กน้อยไปจนถึงรุนแรง โดยอาการที่พบบ่อยได้แก่ คลื่นไส้ อาเจียน ถ่ายเหลวเป็นน้ำ และมีไข้ต่ำ ระยะฟักตัวตั้งแต่ได้รับเชื้อจนถึงเริ่มแสดงอาการมักอยู่ที่ประมาณ 2 วัน หลังจากนั้นจึงมีอาการเป็นขึ้นอย่างเฉียบพลัน อาการที่มักปรากฎขึ้นก่อนคืออาการอาเจียน หลังจากนั้นมักมีอาการถ่ายเหลวเป็นน้ำปริมาณมากอยู่ประมาณ 4-8 วัน ผู้ป่วยโรคลำไส้อักเสบจากการติดเชื้อไวรัสโรตามักพบว่ามีภาวะขาดน้ำได้บ่อยกว่าการติดเชื้อจากเชื้อแบคทีเรียอื่นๆ และภาวะขาดน้ำนี้เองที่เป็นสาเหตุการเสียชีวิตที่พบบ่อยที่สุดในบรรดาผู้ที่เสียชีวิตจากไวรัสโรตา
การติดเชื้อไวรัสโรตาชนิดเอสามารถพบได้ในทุกอายุ โดยการติดเชื้อครั้งแรกมักแสดงอาการให้เห็นอย่างชัดเจน แต่การติดเชื้อครั้งต่อๆ ไปอาจทำให้มีอาการเพียงเล็กน้อยหรือไม่แสดงอาการเลยก็เป็นได้ เนื่องจากร่างกายมีภูมิคุ้มกันแล้ว ด้วยสาเหตุนี้เองทำให้การติดเชื้อแบบแสดงอาการพบได้บ่อยในเด็กอายุไม่ถึง 2 ปี และโอกาสพบว่าติดเชื้อแล้วจะแสดงอาการจะลดลงเรื่อยๆ ตามอายุไปจนถึงอายุ 45 ปี ผู้ป่วยกลุ่มที่จะมีอาการรุนแรงที่สุดมักเป็นกลุ่มที่มีอายุ 6 เดือน - 2 ปี, กลุ่มผู้สูงอายุ, และกลุ่มที่มีภูมิคุ้มกันบกพร่อง ผู้ใหญ่โดยทั่วไปแล้วมักไม่ติดโรคจากเชื้อไวรัสโรตา และอาการท้องเสียลำไส้อักเสบที่พบในผู้ใหญ่ส่วนใหญ่จะเกิดจากสาเหตุอื่น แต่ผู้ใหญ่สามารถติดเชื้อไวรัสโรตาแล้วไม่แสดงอาการและสามารถแพร่เชื้อต่อไปในชุมชนได้ มีหลักฐานบางส่วนบ่งชี้ว่าชนิดกรุ๊ปเลือดของแต่ละคนสามารถมีผลต่อโอกาสติดเชื้อไวรัสโรตาได้
นียง

นียง  เป็นเมืองในรัฐโว ประเทศสวิตเซอร์แลนด์ ตั้งอยู่บนชายฝั่งริมทะเลสาบเจนีวาบริเวณทางเหนือของนครเจนีวาไปราว 26 กิโลเมตร ประชากรร้อยละ 37 นับถือนิกายโรมันคาทอลิก รองลงมาร้อยละ 28 นับถือนิกายโปรเตสแตนต์ เมืองแห่งก่อก่อตั้งขึ้นโดยโรมันระหว่างปี 50 ถึง 44 ก่อนคริสต์ศักราช และเป็นหนึ่งในนิคมที่สำคัญที่สุดของโรมันในพื้นที่ประเทศสวิตเซอร์แลนด์ในปัจจุบัน
นียงยังเป็นที่ตั้งของสหภาพสมาคมฟุตบอลยุโรป และสมาคมสโมสรยุโรป
ภาวะขาดน้ำ

ภาวะขาดน้ำ  คือการที่ร่างกายมีปริมาตรน้ำในร่างกายทั้งหมดน้อยกว่าปกติ ทำให้เกิดความผิดปกติของกระบวนการเมแทบอลิซึมต่าง ๆ ของร่างกาย เกิดขึ้นเมื่ออัตราการสูญเสียน้ำออกจากร่างกายมากกว่าอัตราการได้รับน้ำเข้าสู่ร่างกาย อาจเกิดจากการออกกำลังกาย ความเจ็บป่วย หรืออุณหภูมิสิ่งแวดล้อมที่สูง
ร่างกายของคนปกติสามารถทนรับการขาดน้ำในร่างกายได้จนถึง 3-4% โดยไม่เกิดผลเสียร้ายแรงใด ๆ ต่อร่างกาย หากขาดน้ำ 5-8% อาจทำให้เกิดอาการอ่อนเพลียหรือมึนงง หากมากกว่า 10% อาจทำให้เกิดผลต่อร่างกายและจิตใจอย่างมาก รวมไปถึงความกระหายน้ำอย่างรุนแรงได้
เดสมอนด์ ดอส

เดสมอนด์ โทมัส ดอส (7 กุมภาพันธ์ ค.ศ. 1919 – 23 มีนาคม ค.ศ. 2006) เป็นนายทหารอเมริกันยศสิบโทแห่งกองทัพสหรัฐ ได้ทำหน้าที่เป็นเสนารักษ์ให้กับกรมทหารราบที่ 307 ในสงครามโลกครั้งที่ 2 เขาได้รับเหรียญบรอนซ์สตาร์มา 2 ครั้งสำหรับการปฏิบัติหน้าที่ในเกาะกวมและฟิลิปปินส์ ดอสได้มีชื่อเสียงมากขึ้นสำหรับตัวเขาในยุทธการที่โอกินาวะโดยได้ช่วยเหลือทหาร 75 คน ได้กลายเป็นเพียงผู้คัดค้านโดยอ้างมโนธรรมคนเดียวที่ได้รับเหรียญออฟออร์เนอร์หรือเหรียญกล้าหาญขั้นสูงสุดสำหรับการปฏิบัติหน้าที่ของเขาในช่วงสงครามโลกครั้งที่ 2 ชีวิตของเขาได้ถูกเขียนเป็นหนังสือ, สารคดีชื่อ ผู้คัดค้านโดยอ้างมโนธรรม (The Conscientious Objector) และภาพยนตร์ที่ได้รับการยกย่องในปี ค.ศ. 2016 เรื่องวีรบุรุษสมรภูมิปาฏิหาริย์(Hacksaw Ridge.)
โยนัส เลอเซิล

โยนัส เลอเซิล (เกิด 1 กุมภาพันธ์ ค.ศ. 1989) เป็นนักฟุตบอลอาชีพชาวเดนมาร์ก ปัจจุบันเล่นในตำแหน่งผู้รักษาประตูให้กับฮัดเดอส์ฟีลด์ทาวน์ โดยยืมตัวจากเอฟเวอร์ตัน
สโมสร.
มีจือแลน.
เลอเซิลลงเล่นเกมลีกนัดแรกให้กับมีจือแลนในเดือนมีนาคม ค.ศ. 2010 โดยลงเล่นไปทั้งหมด 137 นัด
แก็งก็อง.
วันที่ 5 มิถุนายน ค.ศ. 2014 เลอเซิลย้ายไปแก็งก็อง สโมสรฟุตบอลของฝรั่งเศส ในช่วงแรกเขาเป็นตัวสำรอง แต่ในระยะเวลาเพียงสองฤดูกาล เขาก็ขึ้นมาเป็นตัวจริงได้
ไมนทซ์ 05.
วันที่ 16 มิถุนายน ค.ศ. 2016 เลอเซิลย้ายไปไมนทซ์ 05 สโมสรฟุตบอลของเยอรมนี โดยมาแทนที่โลริส คารีอุส ซึ่งย้ายไปลิเวอร์พูล
ฮัดเดอส์ฟีลด์ทาวน์ (ยืมตัว).
หลังจากหนึ่งฤดูกาลกับไมนทซ์ เลอเซิลได้เซ็นสัญญายืมตัวกับฮัดเดอส์ฟีลด์ทาวน์ เมื่อวันที่ 30 มิถุนายน ค.ศ. 2017 ต่อมาวันที่ 12 สิงหาคม ค.ศ. 2017 เขาเริ่มลงเล่นพรีเมียร์ลีกในนัดที่บุกไปชนะคริสตัลพาเลซ 3–0
ทีมชาติ.
เลอเซิลลงเล่น 22 นัดให้กับทีมเยาวชนของเดนมาร์ก ซึ่งรวมไปถึง 15 นัดที่ลงเล่นให้กับชุดอายุไม่เกิน 21 ปี
เขาถูกเรียกติดทีมชาติชุดใหญ่ครั้งแรกในเดือนมิถุนายน ค.ศ. 2015 ในนัดกระชับมิตรพบกับมอนเตเนโกร และต่อมาในนัดพบกับสวีเดนในการแข่งขันฟุตบอลชิงแชมป์แห่งชาติยุโรป 2016 รอบเพลย์ออฟ ในเดือนพฤศจิกายน ค.ศ. 2015
 "ณ วันที่ 3 มกราคม 2019"
สถิติ.
<templatestyles src="Reflist/styles.css" />
เบน ฟอสเตอร์ (นักฟุตบอล)

เบน แอนโทนี ฟอสเตอร์ (เกิดวันที่ 3 เมษายน ค.ศ. 1983) เป็นอดีตนักฟุตบอลอาชีพชาวอังกฤษ โดยลงเล่นในตำแหน่งผู้รักษาประตู
ฟอสเตอร์ลงเล่นครั้งแรกในปี ค.ศ. 2001 กับสโตกซิตี อย่างไรก็ตาม เขาไม่ได้ลงเล่นให้กับสโมสรเลย เพราะถูกปล่อยยืมตัวให้กับบริสตอลซิตี, ทิฟเวอร์ตันทาวน์, สแตฟฟอร์ดเรนเจอร์, คิดเดอร์มินสเตอร์ และเรกซัม ต่อมาเขาย้ายไปแมนเชสเตอร์ยูไนเต็ดเมื่อเดือนกรกฎาคม ค.ศ. 2005 แต่ก็ถูกปล่อยยืมตัวไปวอตฟอร์ดถึงสองฤดูกาลติดต่อกัน เขาลงเล่นให้กับแมนเชสเตอร์ยูไนเต็ดรวม 23 นัดทุกรายการ ต่อมาในเดือนพฤษภาคม ค.ศ. 2010 ฟอสเตอร์ย้ายไปเบอร์มิงแฮมซิตี ซึ่งเขาก็เป็นผู้เล่นในชุดชนะเลิศฟุตบอลลีกคัพ ฤดูกาล 2010–11 อีกด้วย แต่หลังจากที่เบอร์มิงแฮมซิตีตกชั้นสู่แชมเปียนชิปในปลายฤดูกาล ฟอสเตอร์ก็ถูกปล่อยยืมตัวไปเวสต์บรอมมิชอัลเบียน และย้ายแบบถาวรในเดือนมิถุนายน ค.ศ. 2012
ในนามทีมชาติ เขาลงเล่นให้อังกฤษนัดแรก เดือนกุมภาพันธ์ ค.ศ. 2007 นัดที่พบกับสเปน แม้ว่าเขาจะประกาศเลิกเล่นทีมชาติในเดือนพฤษภาคม ค.ศ. 2011 เขากลับมาลงเล่นอีกครั้งในเดือนกุมภาพันธ์ ค.ศ. 2013 และติดทีมชาติในการแข่งขันฟุตบอลโลก 2014 ที่ประเทศบราซิล
เกียรติประวัติ.
สโมสร.
เรกซัม
วอตฟอร์ด
แมนเชสเตอร์ยูไนเต็ด
เบอร์มิงแฮมซิตี
ยูทูบ.
ฟอสเตอร์มีช่องยูทูบของตัวเองชื่อ "The Cycling GK" ซึ่งเขาจะโพสต์วิดีโอการขี่จักรยานและวิดีโอบล็อกเกี่ยวกับการแข่งขันของสโมสรวอตฟอร์ด ซึ่งบางครั้งรวมถึงวิดีโอจากกล้องโกโปรถ่ายมุมมองเกมจากหลังประตูด้วย
แอสซาสซิน

ชีชียะห์ หรือ ฮัชชาชียะห์คือชื่อที่ถูกตั้งโดยกลุ่มผู้ต่อต้านมุสลิมนิกายอิสมาอีลียะห์ อัลเมาต์ ซึ่งชาวยุโรปรู้จักในนาม Assassin 
นามแอสซาสซีน.
แอสซาสซีน คือนามที่ชาวครูเสด และชาวยูโรปยุคกลางตั้งให้กับกลุ่มอิสมาอีลียะห์ในยุค อัลเมาต์ที่ครอบครองทั้งอิหร่านและรัสเซียโดยมีอัลเมาต์เป็นศูนย์กลางของการปกครอง
แต่ทว่า กลุ่ม จากบันทึกประวัติศาสตร์บางเล่มชาชียะห์มีอยู่ก่อนหน้าการปรากฏของอิสลมาอีลียะห์. ่อย่างไรก็ตามบรรดานักประวัติศาสตร์เชื่อว่าบรรดาฮัชชาชียะห์มีเป้าหมายที่สูงส่ง คำว่าแอสซาซีนซึ่งถูกกล่าวโดยชาวยุโรปและได้เปลี่ยนแปลงไปตามสำเนียงของภาษา และถูกบันทึกในหลายรูปแบบทั้งในตำราภาษาฮีบรู และภาษากรีกโบราณ
อิสมาอีลียะห์กลุ่มนิซารี ซึ่งเป็นหนึ่งในนิกายชีอะห์ที่โด่งดังในนามของ แอสซาสซีน ในยุโรปยุคกลาง มีรากศัพท์มาจากคำว่า ฮัชชาช หมายถึงผู้ที่ผสมยา นักรบชาวครูเสดเคยเจอกับสมาชิกคนหนึ่งจากกลุ่มนี้จึงมอบฉายานามนี้แก่พวกเขาเมื่อ ศตวรรษที่๑๒
ในยุคกลางชาวยุโรปยังไม่มีความรู้มากมายเกี่ยวกับอิสลาม หรือหลักความเชื่อของอิสลาม จึงสร้างเรื่องราวมากมายเกี่ยวกับพวกเขาโดยอ้างว่า เชคญะบัลเป็นผู้นำ เวลาผ่านไป นิยายแอสซาสซีน ของมาร์โก โปโลโด่งดังขึ้นจึงทำให้ที่มาของคำว่าฮัชชาชียะห์ถูกลืมจากหน้าประวัติศาสตร์ ต่อมาคำนี้จึงถูกให้ความหมายว่า “ฆาตกร”ในภาษาอังกฤษ ความเป็นจริงแล้วกลุ่มแอสซาสซีนในภาษาอังกฤษจะถูกเรียกอีกกลุ่มหนึ่งที่มีแนวความคิด ความศรัทธาและเป้าหมายที่ตนคิดว่ามีความศักดิ์สิทธิ์ และลงมือฆ่าบุคคลหนึ่งหรือบุคคลที่สำคัญในสังคม กลุ่มอิสมาอีลียะห์ หรือ ฮัชชาชียะห์จะใช้หนทางของการพลีชีพเพื่อขับเคลื่อนเป้าหมายของตนเอง.
นิทาน.
นิทานมาร์โก โปโล.
ตามคำเล่าของมาร์โก โปโล หัวหน้าแอสซาสซีนมีคำสั่งให้จับบรรดาเยาวชนและวางยาเสพติด เมื่อพวกเขาสลบ ก็จะถูกปิดตาและพาไปยังสวนที่มีความสวยงามเต็มไปด้วยอาหารที่ดี และ สาวที่ใบหน้าสวยงามพร้อมที่จะรับใช้พวกเขา หลังจากนั้นไม่กี่วัน เยาวชนกลุ่มนั้นจะถูกนำตัวมาหาหัวหน้ากลุ่มฮัชชาชียะห์แล้วถามจากพวกเขาว่า พวกเจ้าไปไหนมา? พวกเขาต่างพากันตอบว่า เรากลับมาจากสรวงสวรรค์ ภายหลังจากนั้นหัวหน้าแอสซาสซีนจึงบอกกับพวกเขาว่าจงทำตามคำสั่งของฉันเพื่อที่พวกเจ้าจะได้กลับไปที่สวรรค์อีกครั้ง เพราะเหตุนี้เยาวชนวัยรุ่นทุกคนก็จะพากันทำทุกสิ่งอย่างตามคำสั่งของหัวหน้าแอสซาสซีนเพื่อที่จะได้กลับสู่สวรรค์อีก
ดับเบิลยูดับเบิลยูอี มิกซ์แมทช์ ชาลเล้นจ์

ดับเบิลยูดับเบิลยูอี มิกซ์แมทช์ ชาลเล้นจ์  เป็นรายการโทรทัศน์อินเทอร์เน็ตและทัวร์นาเม้นท์มวยปล้ำอาชีพ ของดับเบิลยูดับเบิลยูอี (WWE) โดยเริ่มออกอากาศในวันที่ 16 มกราคม ค.ศ. 2018 ที่จะรวมทุกแมทช์ที่เป็นแมทช์การปล้ำแทกทีมผสม โดยทีมนั้นจะต้องมีนักมวยปล้ำชายกับนักมวยปล้ำหญิง 
ทัวร์นาเมนต์จะประกอบด้วยการแข่งขันต่างๆที่เกิดขึ้นจากที่เขียนสคริปต์ และมีผลที่กำหนดไว้ล่วงหน้าโดย ดับเบิลยูดับเบิลยูอี
#เปลี่ยนทาง – Raw
#เปลี่ยนทาง – SmackDown
ผลการแข่งขัน.
<onlyinclude>
ตำราทองคำ

ริซาละห์ ซะฮะบียะห์(ตำราทองคำ) คือตำราที่เกี่ยวกับเรื่องราวสุขภาพและการรักษาโรค ซึ่งมาจากท่านอิมามริฎอ(อฺ) อิมามท่านที่แปดของบรรดาชีอะห์ ตำราดังกล่าวถูกเขียนจากการร้องขอของคอลีฟะห์ในยุคสมัยนั้น คือ มะอฺมูน ตำราดังกล่าวถือเป็นแหล่งข้อมูลทรงคุณค่าเกี่ยวกับแพทย์ และถูกเรียกว่าริซาละห์ ซะฮะบียะห์(หมายถึง การบันทึกความรู้ทองคำ)เนื่องจากเขียนด้วยน้ำหมึกทองคำตามคำสั่งของมะอฺมูน ควรรู้ว่าสายรายงานของตำราฉบับนี้คือ มุฮัมหมัด อิบนิ ญุมฮูร อัมมี หรือ ฮุเซ็น อิบนิ มุฮัมหมัด นูฟิลี ซึ่งถูกยืนยันความน่าเชื่อถือในการรายงานเป็นที่เรียบร้อยแล้วโดย นะญาชี
หนังสือเล่มนี้ประกอบด้วยสาขาวิชาความรู้เช่น มิญชวิทยา จิตวิทยา เคมี พยาธิวิทยา ตามคำสั่งสอนที่อยู่ในตำราเล่มนี้มนุษย์จะมีสุขภาพที่ดีได้กับสิ่งเหล่านี้ คือ เลือด (blood) น้ำดีดำ (black bile) น้ำดีเหลือง (yellow bile) และเสมหะ (phlegm) ซึ่งมีบทบาทสำคัญต่อร่างกายของมนุษย์ ตับคืออวัยวะที่สำคัญ ในการดูแลรักษาและผลิตสิ่งที่มนุษย์มีความจำเป็นต่อมัน ท่านอิมามริฎอ(อฺ)ได้กล่าวถึงร่างกายว่า “ร่างกายเปรียบเสมือนระบบการปกครองหนึ่งที่ถูกปกครองโดยราชาและนั่นคือหัวใจ โดยมีเลือด ร่างกาย และสมองเป็นผู้อยู่ภายใต้บัญชา 
ผู้เขียน.
ตำราฉบับนี้ถูกเขียนโดยท่านอิมามริฎอ(อฺ)ทายาท คนที่เจ็ดของท่านศาสดา(ศ็อลฯ) และอิมามท่านที่แปดของบรรดาชีอะห์สิบสองอิมาม ท่านเกิดเมื่อวันที่ ๑๑ ซุลเกาะอฺดะฮ์ ภายในบ้านของอิมามมูซากาเซ็ม(อิมามท่านที่เจ็ด) (อฺ) ณ เมืองมะดีนะ ท่านถูกเรียกตัวไปยังเมืองคุราซานโดยคอลีฟะฮ์มะอฺมูน ในที่สุดท่านถูกวางยาพิษโดยมะอฺมูนจนเสียชีวิต และถูกฝังอยู่ ณ เมืองมัชัด ปัจจุบันเมืองมัชฮัดเป็นหนึ่งในเมืองที่มีความสำคัญมากที่สุดและมีผู้คนมากมายจากทั่วโลกไปซียาเราะห์กุโบร์ของท่าน
ข้อสงสัยในสายรายงาน.
สายรายงานของตำราฉบับนี้เป็นที่สงสัยในหมู่ผู้รู้ริญาลและฮาดิษ อาทิ ท่านอัลลามะฮ มัจลิซี
เรื่องราว.
วังของคอลีฟะห์มะอฺมูนเป็นศูนย์กลางการค้นคว้าวิชาการและปรัชญา มีบรรดาผู้รู้จำนวนมากรวมตัวกันที่นั่น
หนึ่งในหัวข้อที่มีการวิจัยเกิดขึ้น คือเรื่องร่างกายของมนุษย์ ซึ่งมีนักวิทยาศาสตร์มากมายเข้าร่วมด้วย อาทิ Jabril ibn Bukhtishu และ Masawaiyh ครั้งหนึ่งผู้เข้าร่วมได้ทำการถกเถียงเกี่ยวกับโครงสร้างของมนุษย์ และประเภทของอาหารต่าง ๆ ในระหว่างนั้นท่านอิมามริฎอ(อฺ)ทำเพียงนิ่งเงียบ จากนั้นมะอฺมูนจึงขอให้อิมามแสดงความรู้ของตนเกี่ยวกับเรื่องนี้ ท่านอิมาม(อฺ)จึงกล่าวตอบว่า<templatestyles src="แม่แบบ:คำพูด/style.css" />นอกเหนือจากวิชาความรู้ต่าง ๆ ได้รับจากบรรพบุรุษของฉัน และหลังจากที่ฉันได้ทำการทดลองเองจนมีความรู้ไปยังทุกสิ่งอย่างอย่างถูกต้องลึกซึ่งจนไม่สามารถมีผู้ใดมองข้ามได้ ฉันจึงต้องแบ่งให้เป็นส่วนที่เท่าเทียมกัน และต้องเรียบเรียงนำเสนอให้ทุกคนได้รับรู้หลังจากเหตุการณ์ดังกล่าวมะอฺมูนเรียกร้องให้ท่านอิมามริฎอ(อฺ)ให้ทำตามที่ตนขอ คือเขียนตำราเกี่ยวกับร่างกายของมนุษย์ ท่านอิมามริฎอ(อฺ)จึงเขียนตำรานี้ขึ้น และเพราะความสำคัญของเรื่องนี้มะอฺมูนมีคำสั่งให้ทำการบันทึกด้วยทองคำจึงเป็นที่มาของชื่อ “ริซาละห์ ซะฮะบียะห์”(ตำราทองคำ)
เนื้อหาของหนังสือ
ในเริ่มต้นท่านอิมามริฎอ(อฺ)ได้เปรียบร่างกายของมนุษย์เหมือนประเทศหนึ่งซึ่งมีหัวใจเป็นผู้ปกครอง และเส้นเลือดเป็นคือผู้บริหาร และส่วนต่าง ๆ ของร่างกาย คือส่วนที่อยู่ภายใต้การปกครองของหัวใจ มือและขาทั้งสอง ตา ปาก ลิ้น สองหู คือมิตรสหาย ท้องและหน้าอกคือขุมทรัพย์
จากนั้นท่านอธิบายถึงแนวทางและขนาดที่ถูกต้องในการกินการดื่ม ท่านยังคงชี้ให้เห็นถึงหนทางในการป้องกันโรคต่าง ๆ ที่จะเข้าสู่ร่างกายของมนุษย์ ที่เกิดขึ้นจากการเปลี่ยนแปลงของดิน ฟ้า อากาศ มนุษย์ควรจะพักผ่อนอย่างไร ควรดูแลสุขภาพของช่องปากและฟันอย่างไร
เนอชาแตล

เนอชาแตล  เป็นเมืองหลวงของรัฐเนอชาแตล ประเทศสวิตเซอร์แลนด์ ตั้งอยู่บนชายฝั่งทางตะวันตกของทะเลสาบเนอชาแตล ประชากรร้อยละ 33 นับถือโรมันคาทอลิก รองลงมาร้อยละ 28 นับถือโปรเตสแตนต์ เมืองนี้เริ่มสามารถย้อนประวัติได้ถึงปีค.ศ. 1011 เมื่อพระเจ้ารูดอล์ฟที่ 3 แห่งบูร์กอญ ทรงสร้างปราสาทหลังใหม่ที่ริมทะเลสาบเนอชาแตลให้พระมเหสี ตั้งแต่นั้นมาเนอชาแตลก็เริ่มมีความสำคัญต่อราชสำนักบูร์กอญ และกลายเป็นชุมชนขึ้นมา
คชตาท

คชตาท ([kʃtaːd̥]) เป็นหมู่บ้านในรัฐแบร์น ประเทศสวิตเซอร์แลนด์ มีประชากรราว 9,200 คน คชตาทได้รับการพัฒนาเป็นแหล่งเล่นสกีในปี ค.ศ. 1905 ปัจจุบันถือเป็นสถานตากอากาศสกีหลักแห่งหนึ่งในเทือกเขาแอลป์และเป็นสถานที่ท่องเที่ยวยอดนิยมในหมู่สังคมชั้นสูง บุคคลมีชื่อเสียงมากมายต่างเคยมาเยี่ยมชมเมืองแห่งนี้ แม้จะเป็นหมู่บ้านเล็ก ๆ แต่ก็มีร้านเครื่องประดับชื่อก้องโลกอยู่อย่างหลุยส์ วิตตอง, แอร์แม็ส, ปราดา, ราล์ฟ ลอเรน, การ์ตีเย เป็นต้น
แวร์บีเย

แวร์บีเย  เป็นหมู่บ้านทางตะวันตกเฉียงใต้ของประเทศสวิตเซอร์แลนด์ ตั้งอยู่ในรัฐวาเล เป็นแหล่งตากอากาศเล่นสกียอดนิยมแห่งหนึ่งในทิวเขาสวิสแอลป์ ได้รับการยกย่องว่าเป็นหนึ่งในสถานที่เล่นสกีแบบแบ็กคันทรี (backcountry) ที่ดีที่สุดแห่งหนึ่งของโลก บางส่วนของหมู่บ้านมีหิมะปกคลุมตลอดทั้งปี หมู่บ้านแห่งนีมีประชากรพื้นเพอยู่ราว 2,800 คน แต่เมื่อรวมกับประชากรแฝงในฤดูท่องเที่ยวแล้วอาจแตะระดับ 35,000 คน นักท่องเที่ยวกลุ่มใหญ่คือชาวอังกฤษและชาวสแกนดิเนเวีย ระดับความสูงการเล่นสกีมีตั้งแต่ 1,500 เมตรไปจนถึง 3,330 เมตร นอกจากนี้ ยังมีเทศกาลดนตรีคลาสสิกชื่อว่า "เทศกาลแวร์บีเย" ซึ่งจัดขึ้นราวเดือนกรกฎาคมถึงสิงหาคมของทุกปี
โรคบิดจากเชื้อชิเกลลา

โรคบิดจากเชื้อชิเกลลา  หรือ โรคบิดไม่มีตัว เป็นโรคติดเชื้อแบคทีเรียอย่างหนึ่ง ทำให้ผู้ป่วยมีอาการท้องร่วง เกิดจากเชื้อแบคทีเรีย "Shigella" มักเริ่มมีอาการในช่วง 1-2 วันหลังได้รับเชื้อ โดยจะมีอาการท้องร่วง ไข้ ปวดท้อง และเจ็บขณะถ่ายอุจจาระ อาจมีเลือดปนมากับอุจจาระได้ ส่วนใหญ่จะเป็นอยู่ 5-7 วัน ภาวะแทรกซ้อนที่อาจเกิดขึ้นได้ ได้แก่ ข้ออักเสบหลังการติดเชื้อ ติดเชื้อในกระแสเลือด ชัก และกลุ่มอาการเม็ดเลือดแดงแตกยูรีเมีย
โรคนี้เกิดจากเชื้อ "Shigella" สี่ชนิด ส่วนใหญ่ติดต่อผ่านการมีเชื้อปนเปื้อนออกมากับอุจจาระของผู้ป่วย ช่องทางอื่นได้แก่ อาหาร น้ำ หรือมือที่ปนเปื้อนเชื้อ อาจมาพร้อมกับแมลงวันหรือติดมือมาขณะเปลี่ยนผ้าอ้อมให้เด็กที่ป่วย การวินิจฉัยนอกจากอาการแล้วสามารถยืนยันได้โดยการเพาะเชื้อจากอุจจาระของผู้ป่วย
โรคนี้ยังไม่มีวัคซีนป้องกัน การป้องกันทำได้โดยการล้างมือ เมื่อป่วยแล้วส่วนใหญ่สามารถหายได้เอง แนะนำให้ดื่มน้ำให้เพียงพอและพักผ่อนมาก ๆ ยาลดกรดแก้ท้องอืดบางชนิดเช่นบิสมัทซับซาลิซิเลตอาจช่วยบรรเทาอาการได้ แต่ไม่ควรใช้ยาที่ลดการเคลื่อนไหวของลำไส้ เช่น โลเปอราไมด์ เนื่องจากมีผลเสียมากกว่า ผู้ป่วยบางรายที่มีอาการรุนแรงอาจจำเป็นต้องได้รับยาปฏิชีวนะ แต่พบการดื้อยาได้บ่อย ยาปฏิชีวนะที่ใช้บ่อยได้แก่ ซิโปรฟล็อกซาซิน และอะซิโทรมัยซิน
ในหนึ่งปีทั่วโลกมีผู้ป่วยโรคบิดจากเชื้อชิเกลลาประมาณ 80 ล้านคน เสียชีวิตประมาณ 700,000 คน ผู้ป่วยส่วนใหญ่อยู่ในกลุ่มประเทศกำลังพัฒนา และส่วนใหญ่เป็นเด็กเล็ก บางครั้งอาจพบโรคนี้ระบาดในศูนย์เลี้ยงเด็กหรือโรงเรียน และพบได้ค่อนข้างบ่อยในนักเดินทาง ในสหรัฐอเมริกาพบผู้ป่วยโรคนี้ประมาณหนึ่งล้านคนต่อปี
ซังคท์โมริทซ์

ซังคท์โมริทซ์  หรือ ซันเมารีซิโอ  (ชื่อย่อ: St. Moritz) เป็นเมืองสกีรีสอร์ทในเทือกเขาแอลป์ ตั้งอยู่ในรัฐเกราบึนเดินทางตะวันออกเฉียงใต้ของประเทศสวิตเซอร์แลนด์ ไม่ไกลจากพรมแดนประเทศอิตาลี ตั้งอยู่ ณ ระดับความสูง 1,800 เมตรเหนือระดับน้ำทะเล ถือเป็นหนึ่งในแหล่งสกีรีสอร์ทที่หรูหราที่สุดในสวิตเซอร์แลนด์ ในแต่ละปีมีผู้มาเยือนเมืองนี้นับล้านคน ซังคท์โมริทซ์เคยใช้เป็นสถานที่จัดโอลิมปิกฤดูหนาวในปี ค.ศ. 1928 และ 1948 ประชากรท้องถิ่นร้อยละ 59 พูดภาษาเยอรมันเป็นภาษาหลัก รองลงมาร้อยละ 22 พูดภาษาอิตาลี
ประวัติ.
ซังคท์โมริทซ์ได้เริ่มเป็นแหล่งท่องเที่ยวด้านสกีในปีค.ศ. 1864 เริ่มจากการที่ผู้บุกเบิกโรงแรมพาเลชโฮเทล นายกัสปาร์ บัดรุทท์ (Caspar Badrutt) ชาวสวิส ได้เชิญแขกชาวอังกฤษสี่คนที่กำลังพักโรงแรมของเขาในฤดูร้อนให้กลับมาเยี่ยมที่นี่ในฤดูหนาว โดยคำพูดที่ว่า "แม้จะเป็นฤดูหนาว แต่ก็เป็นฤดูหนาวที่สดใส มีแสงอาทิตย์สาดส่อง" หากคำพูดของเขาผิดหรือแขกไม่พอใจบรรยกาศแล้ว เขายินดีออกค่าเดินทางไปกลับลอนดอน แต่ถ้าหากแขกถูกใจ เขายินดีให้แขกพักได้นานเท่าที่ต้องการ ตั้งแต่นั้นมา อุตสาหกรรมการท่องเที่ยวในหมู่บ้านนี้ก็บูมขึ้น และยังรวมไปถึงอุตสาหกรรมการท่องเที่ยวในเทือกเขาแอลป์ทั้งหมดด้วย
ซังคท์โมริทซ์เติบโตอย่างรวดเร็วในปลายศตวรรษที่ 19 ไฟฟ้าส่องสว่างแห่งแรกในประเทศสวิตเซอร์แลนด์ถูกติดตั้งในปี ค.ศ. 1878 ที่โรงแรมคูล์ม (Kulm Hotel) การแข่งขันสเก็ตน้ำแข็งชิงแชมป์ยุโรปครั้งแรกถูกจัดขึ้นที่นี่ในปี ค.ศ. 1882 กอล์ฟทัวร์นามนต์ครั้งแรกในเทือกเขาแอลป์ถูกจัดขึ้นที่นี่ในปี ค.ศ. 1889 ซังคท์โมริทซ์ยังเป็นหมู่บ้านแรกในเทือกเขาแอลป์ที่มีรถรางไฟฟ้าให้บริการ โรงเรียนสอนเล่นสกีแห่งแรกในประเทศถูกเปิดขึ้นที่นี่ในปี ค.ศ. 1929 
นอกจากแหล่งกิจกรรมด้านสกีแล้ว ที่โบสถ์ซังค์เมาริทีอุส (Saint Mauritius) ในเมืองนี้ยังมีบ่อน้ำพุร้อนธรรมชาติตั้งอยู่ ในอดีตมีกษัตริย์และพระราชวงศ์มากมายเดินทางมายังน้ำพุร้อนแห่งนี้ด้วยความเชื่อว่าสามารถบำบัดโรคได้
ทัศนียภาพ.
ซังคท์โมริทซ์ในฤดูร้อน ปี ค.ศ. 2012
เขาทิทลิส

ทิทลิส  เป็นภูเขาในประเทศสวิตเซอร์แลนด์ ตั้งอยู่บริเวณพรมแดนระหว่างรัฐออบวัลเดินกับรัฐแบร์น มีความสูง 3,238 เมตรเหนือระดับน้ำทะเล สามารถขึ้นเขาแห่งนี้ได้โดยกระเช้าลอยฟ้าจากเมืองเอ็งเงิลแบร์คทางเหนือของภูเขา กระเช้าลอยฟ้าขึ้นเขาทิทลิสถือเป็นกระเช้าลอยฟ้าแห่งแรกของโลกที่สามารถหมุนรอบตัวเองได้ 360 องศา ที่ด้านบนมีสะพานแขวนคนเดินข้ามหุบเขาความยาว 98 เมตร ซึ่งเป็นสะพานแขวนที่อยู่สูงที่สุดในทวีปยุโรป สะพานแขวนแห่งนี้อยู่เหนือก้นหุบเขากว่า 500 เมตร
ยูเอฟซี 91

ยูเอฟซี 91  เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 15 พฤศจิกายน ค.ศ. 2008 ที่สนามMGM Grand Garden Arena ในเมืองลาสเวกัส, รัฐเนวาดา, สหรัฐอเมริกา
ยูเอฟซี 90

ยูเอฟซี 90  เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 25 ตุลาคม ค.ศ. 2008 ที่สนามAllstate Arena ในเมืองRosemont, Illinois, สหรัฐอเมริกา
แฟร์ดีนันท์ ฟ็อน เบราน์ชไวค์-ว็อลเฟินบึทเทิล

แฟร์ดีนันท์ ฟ็อน เบราน์ชไวค์-ว็อลเฟินบึทเทิล  เป็นจอมพลเยอรมันแห่งปรัสเซียในช่วงสงครามเจ็ดปี และยังเป็นเจ้าชายแห่งเบราน์ชไวค์-ว็อลเฟินบึทเทิล-เบเวิร์น และต่อมายังได้เป็นดยุกแห่งเบราน์ชไวค์-ลือเนอบวร์ค เป็นโอรสลำดับที่ 4 ของแฟร์ดีนันด์ อัลเบร็คท์ที่ 2 ดยุกแห่งเบราน์ชไวค์-โวลเฟนบึทเทิลและอันทัวเน็ตต์ อมาลี แห่งเบราน์ชไวค์-ว็อลเฟินบึทเทิล
ประวัติ.
เขาได้เข้าร่วมกับกองทัพปรัสเซียและในภายหลังร่วมกับฮันโนเฟอร์ และเป็นผู้นำทัพที่มากความสามารถและปรีชายิ่ง ในช่วงสมัยสงครามไซลีเชียครั้งที่ 2 เขาได้ร่วมรบภายใต้เจ้าชายเลโอโพลด์แห่งอันฮัลท์-เดสเซา และได้เลื่อนยศเป็นพันตรี พระองค์ยังได้ร่วมออกรบเคียงข้างฟรีดริชมหาราช และเป็นที่โปรดปรานของพระเจ้าฟรีดริชยิ่งนัก ด้วยความสำเร็จทางการทหารมากมายของเขาทำให้ได้รับการเลื่อนยศเป็นจอมพล ทว่าความขัดแย้งระหว่างเขาและพระเจ้าฟรีดริชทำให้เขาลาออกออกจากกองทัพในปีค.ศ.1766 เขาป่วยหนักขึ้นเรื่อยๆ ตั้งแต่ปีค.ศ. 1784 และได้อสัญกรรมด้วยโรคปอดบวมในปีค.ศ.1792
คอนเนอร์ แม็คเกรเกอร์

คอนเนอร์ แม็คเกรเกอร์  เป็นนักมวยสากลและนักศิลปะการต่อสู้แบบผสมชาวไอริช
แม็คเกรเกอร์ เป็นแชมป์ไลฟ์เวท และแชมป์เฟเธอร์เวทของ Ultimate Fighting Championship (UFC) แม็คเกรเกอร์ ยังเป็นนักศิลปะการต่อสู้แบบผสม รุ่นเวลเตอร์เวท, นักมวยสากล รุ่นซูเปอร์เวลเตอร์เวท แม็คเกรเกอร์ ติดอันดับ 2 จากการจัดอันดับปอนด์สำหรับปอนด์ของ UFC
แม็คเกรเกอร์เป็นนักสู้คนเดียวที่เป็นแชมป์ทั้งสองรุ่นของ UFC พร้อมกัน เขาเอาชนะอดีตแชมป์เฟเธอร์เวท José Aldo ในศึกยูเอฟซี 194 ภายใน 13 วินาที เป็นการชนะที่เร็วที่สุดในการชิงแชมป์ของ UFC และเอาชนะอดีตแชมป์ไลฟ์เวท Eddie Alvarez ในศึกยูเอฟซี 205
แม็คเกรเกอร์ เริ่มต้นเป็นนักมวยสากล ในปี ค.ศ. 2017 ในการเปิดตัวคู่ชกมวยสากล กับฟลอยด์ เมย์เวทเธอร์ จูเนียร์ แต่ได้ฝ่ายแพ้ไปด้วยชนะน็อกโดยเทคนิค
แชมป์ และผลงานอื่นๆ.
รางวัล, สถิติ, และเกียรติยศ.
<templatestyles src="Col-begin/styles.css"/>
เซ็บ แอทลาส

เซ็บ แอทลาส  ชื่อเกิดว่า แอนดี้ บิค (Andy Bick) เกิดเมื่อวันที่ 15 ตุลาคม ค.ศ. 1971 เป็นนักแสดงหนังโป๊เกย์ชาวอเมริกัน นักเพาะกาย และนักแสดงประกอบ
ประวัติ.
แอทลาสกิดในเมืองพอร์ตแลนด์ รัฐออริกอน เรียนจบปริญญาตรีสาขาวิทยาศาสตร์การกีฬาและสุขภาพจากมหาวิทยาลัยออริกอนสเตตในปี ค.ศ. 1993 เขาเริ่มงานนายแบบนิตยสารและเข้าสู่การแข่งขันกีฬาเพาะกายจนเข้าตาช่างภาพแนวอีโรติค รอน ลอยด์ จึงได้ชักชวนมาถ่ายแบบกับผลงานแรกที่ชื่อว่า "บอดี้ โซโล่" ภายใต้สังกัด ลอยด์ส บอดี้ อิมเมจ โปรดักชัน นอกจากนี้แอทลาสได้ถูกเสนอชื่อรางวัล "ผู้ชายแห่งปี" ของนิตสารเม็นในปี ค.ศ 2003 (อันดับที่ 1 ร่วมกับเนท คริสเตียนสัน) และปี ค.ศ 2006
เขาแสดงหนังโป๊เกย์ที่มีฉากการร่วมเพศทางปากครั้งแรกกับเจคครูซดอทคอม บทบาทของเขาในหนังโป๊เกย์เรื่อง "เบสท์เม็น" ของฟอลคอนสตูดิโอส์ถูกเสนอเข้าชิงรางวัล GayVN Awards ในสาขานักแสดงสมทบชายยอดเยี่ยม และสาขาฉากการร่วมเพศทางปากยอดเยี่ยม แอทลาสได้รับรางวัลคู่กับอดัม คิลเลียนในสาขาคู่ขายอดเยี่ยมจากงานประกาศผลรางวัล Grabby Award ในหนังโป๊เกย์เรื่องเดียวกัน โดยนังโป๊เกย์เรื่อง "เบสท์เม็น ภาค 1" และ "เบสท์เม็น ภาค 2" ได้เข้าชิงรางวัลภาพยนต์โป๊เกย์ยอดเยี่ยมแห่งปี แต่พ่ายแพ้ให้กับหนังโป๊เกย์เรื่อง "ทู เดอะ ลาสต์แมน" จากค่ายเรกกิ้ง สตอลเลียน สตูอิโอส์ 
ชีวิตส่วนตัว.
แอทลาสเคยคบหาดูใจกับนักแสดงหนังโป๊ชาวอเมริกันเดวอน มิเชลส์ ช่วงปี ค.ศ. 2007-2008 และเป็นหุ้นส่วนเปิดร้านอาหารโปรตีน เฮาส์ร่วมกับนักเพาะกายชาวอเมริกันลาริสซา เรย์สในเมืองลาสเวกัส รัฐเนวาดา
ซียง

ซียง  เป็นเมืองหลวงของรัฐวาเล ประเทศสวิตเซอร์แลนด์ ตั้งอยู่ในภูมิภาครอม็องดีซึ่งใช้ภาษาฝรั่งเศสเป็นหลัก เมืองซียงตั้งอยู่กลางหุบเขาขนาดใหญ่ในเทือกเขาแอลป์ ซียงเป็นแหล่งผลิตไวน์มากเป็นอันดับสามในสวิตเซอร์แลนด์ ประชากรส่วนใหญ่นับถือนิกายโรมันคาทอลิก
แฮนส์ โอเปก

แฮนส์ วิลเฮล์ม โอเปก (1 พฤศจิกายน ค.ศ. 1948 – 8 มกราคม ค.ศ. 2018) เป็นนักฟุตบอลชาวเดนมาร์ก ตำแหน่งกองหน้า เคยเล่นให้กับฟุตบอลทีมชาติเดนมาร์กถึง 3 ครั้ง เขาเป็นพ่อของคิม โอเปก
เซราฟีโน สโปรไวรี

เซราฟีโน สโปรไวรี (18 พฤษภาคม 1930 – 3 มกราคม 2018) เป็นอัครมุขนายกโรมันคาทอลิก
สโปไวรี บวชตั้งแต่ปี ค.ศ. 1953 เขาเคยเป็นผู้ช่วยนักบวชของสังฆมณฑลคาตันซาโร ประเทศอิตาลี ตั้งแต่ปี ค.ศ. 1987 จนถึง ค.ศ. 1980 ก่อนที่เขาจะได้เป็นอัครมุขนายกแห่งเมือง รอสซาโน-คาเรียตี ตั้งแต่ปี ค.ศ. 1980 จนถึง ค.ศ. 1991 ปละเป็นอัครมุขนายกแห่งเมืองเบโนเวนโต ตั้งแต่ปี ค.ศ. 1991 จนถึง ค.ศ. 2006
หมายเหตุ.
<templatestyles src="Reflist/styles.css" />
รมิดา ธีรพัฒน์

รมิดา ธีรพัฒน์ ชื่อเล่น พระพาย (เกิดวันที่ 6 เมษายน พ.ศ. 2540) เป็นนักแสดงหญิงชาวไทยเกิดที่ กรุงเทพมหานคร และเป็นผู้ประกาศคั่นแจ้งการเข้ารายการ ทางช่อง 7HD 
เริ่มเข้าสู่วงการบันเทิงมีผลงานถ่ายแบบมิวสิกวิดีโอจากนั้นเป็นนักแสดงในสังกัดช่อง 7 มีผลงานละครเรื่อง "เกิดเป็นกา" แสดงคู่กับ โตนนท์ วงบุญ เมื่อในปี พ.ศ. 2560 และในปัจจุบันมีผลงานละครหลายเรื่องเป็นต้นที่ออกอากาศทาง ช่อง 7HD และเป็นนางเอกดาวรุ่งที่มีชื่อเสียงและเป็นที่รู้จักกันในบทบาท "ลลิน" (หนูสวย) ในละคร "ฮักหลาย มายเลดี้" แสดงคู่กับ ยูโร ยศวรรธน์
ประวัติ.
รมิดา (เกิดเมื่อวันที่ 6 เมษายน พ.ศ. 2540)เกิดที่ กรุงเทพมหานคร ชื่อเล่น พระพาย จบการศึกษาในโรงเรียนมัธยมศึกษาที่โรงเรียนเตรียมอุดมศึกษาพัฒนาการภายหลังเธอสำเร็จศึกษาคณะวิทยาลัยนวัตกรรม ภาคภาษาอังกฤษ มหาวิทยาลัยธรรมศาสตร์ จบในการศึกษาปริญญาตรีในปี พ.ศ. 2562
ชีวิตในวัยเด็ก.
ในวัยเด็ก รมิดา กำลังศึกษาชั้นมัธยมศึกษา ปีที่ 6 จากโรงเรียนเตรียมอุดมศึกษาพัฒนาการ จากเว็บไซต์ Dek D มาจัดกิจกรรมแนะนำการสอบแอดมิดชั่นที่โรงเรียน ทีมงานรู้จักชื่อจากการถามนักเรียน เพราะความที่เป็นเด็กกิจกรรม และยังเป็นดรัมเมเยอร์ของโรงเรียน ทำให้เด็กนักเรียนค่อนข้างรู้จักพอสมควร เมื่อทีมงานเจอตัวจึงชวนไปถ่ายคอลัมน์ Dek-D Idol เธอจึงตัดสินใจสมัครเข้าในวงการบันเทิงถ่ายแบบและผลงานมิวสิกวิดีโอเป็นต้น
วงการบันเทิง.
รมิดา เธอเริ่มสู่วงการบันเทิงปัจจุบันเธอได้เซ็นสัญญาเป็นนักแสดงในสังกัด ช่อง 7
เริ่มต้นจากการเป็นผู้ประกาศคั่นรายการของ ช่อง 7 มีผลงานละครเรื่องแรก "เกิดเป็นกา" แสดงคู่กับ โตนนท์ วงบุญ รับบทเป็น "กระแต" ซึ่งเป็นผลงานละครเรื่องแรกเป็นนางเอกละครเย็นเรื่องแรกของเธอได้รับผลการตอบที่ดีเรตติ้งตอนจบอยู่ประมาณที่ 10.1 และในปีที่ พ.ศ. 2561 รมิดา มีผลงานละคร เรื่อง "ดอกหญ้าในพายุ" คู่กับ ตากเพชร เลขาวิจิตร และในปัจจุบันเธอเป็นนางเอกดาวรุ่งมีชื่อเสียงและมีผลงานละครหลายเรื่องเป็นต้น
ในปีพ.ศ. 2566 รมิดามีผลงานเรื่อง "ฮักหลาย มายเลดี้" แสดงคู่กับ ยูโร ยศวรรธน์เป็นละครแนวโรแมนติก, คอมเมดี้ เป็นละครที่ได้รับกระแสตอบรับที่ดีมีผู้ติดตามรับชมเป็นจำนวนมากในขณะช่วงอากาศในช่วงปีถึงออกอากาศช่วงสุดท้ายตอนจบ
รถไฟฮอโลคอสต์

รถไฟฮอโลคอสต์เป็นขบวนรถไฟขนส่งที่ถูกดำเนินโดย Deutsche Reichsbahn (การรถไฟแห่งชาติเยอรมัน) ระบบขบวนรถไฟแห่งชาติภายใต้การควบคุมกำกับดูแลอย่างเข้มงวดของนาซีเยอรมันและประเทศพันธมิตร (ฝ่ายอักษะ) เพื่อความมุ่งหมายในการขับไล่เนรเทศชาวยิว เช่นเดียวกับคนอื่น ๆ ที่ตกเป็นเหยื่อของฮอโลคอสต์ ไปยังค่ายกักกัน ค่ายแรงงานบังคับ และค่ายมรณะของนาซีเยอรมัน
นักประวัติศาสตร์สมัยใหม่ได้กล่าวว่า ถ้าหากไม่มีการขนส่งผู้คนจำนวนมากโดยทางรถไฟนั้น สิ่งที่เรียกว่า "มาตราการสุดท้าย" คือการฆ่าล้างเผ่าพันธุ์อย่างเป็นระบบก็จะเป็นสิ่งที่แทบจะเป็นไปไม่ได้เลย การกำจัดผู้คนที่เป็นถูกกำหนดใน "มาตราการสุดท้าย" ขึ้นอยู่กับสองปัจจัยคือ ความจุปริมาณของค่ายมรณะเพื่อที่จะรมแก๊สเหยื่อ และ "กระบวนจัดการ" กับศพของพวกเขาอย่างที่พอจะรวดเร็วได้ เช่นเดียวกับความจุปริมาณของรถไฟในการขนส่งเหยื่อจากเกตโตในทวีปยุโรปภายใต้การยึดครองของนาซีและยิวเกตโตในโปแลนด์ภายใต้การยึดครองเยอรมันเพื่อที่จะได้คัดเลือกให้ไปยังสถานที่กำจัดให้สิ้น จำนวนตัวเลขที่ถูกต้องในปัจจุบันบนส่วนหนึ่งของ "มาตราการสุดท้าย" ยังคงขึ้นอยู่กับบันทึกประวัติการขนส่งของการรถไฟเยอรมัน
ตำบลแม่ลอย

ตำบลแม่ลอย  เป็นตำบลหนึ่งในอำเภอเทิง จังหวัดเชียงราย
ในช่วงปี พ.ศ. 2539 ยังมีการเสนอโครงการจัดตั้งกิ่งอำเภอต่าง ๆ หนึ่งในนั้นมีการเสนอให้แยกตำบลปล้อง ตำบลแม่ลอย ตำบลศรีดอนชัย และตำบลเชียงเคี่ยน ออกจากอำเภอเทิง เพื่อตั้งเป็นกิ่งอำเภอปล้อง
อาณาเขต.
ตำบลแม่ลอยมีอาณาเขตติดต่อ ดังนี้
โดยใช้เส้นทางการคมนาคมไปตามทางหลวงแผ่นดินหมายเลข1020 (สายเทิง – เชียงราย) ทางหลวงแผ่นดินหมายเลข1292 และถนน รพช.ชร.2062 เป็นเส้นทางหลักในการติดต่อระหว่างตำบลและอำเภอเทิง ตลอดจนอำเภอเมืองเชียงราย
หมู่บ้าน.
ตำบลแม่ลอย ตั้งอยู่พิกัดที่ 2165000N 61000E และอยู่ทางทิศเหนือของอำเภอเทิง ห่างจากอำเภอ 21 กิโลเมตร ห่างจากจังหวัดเชียงราย 45 กิโลเมตร ห่างจากกรุงเทพมหานคร ประมาณ 795 กิโลเมตร และเป็นเขตติดต่อกับจังหวัดพะเยา มีพื้นที่ในเขตการปกครอง จำนวน 49,750 ไร่ หรือประมาณ 79.60 ตารางกิโลเมตร ครอบคลุม 13 หมู่บ้าน
สนามฟุตบอลไฮบิวรี (ฟลีตวุด)

สนามฟุตบอลไฮบิวรี หรือ ไฮบิวรี สเตเดียม  เป็นสนามฟุตบอล ที่ตั้งอยู่ที่ฟลีตวุด ในมณฑลแลงคาเชอร์ ประเทศอังกฤษ โดยสร้างอยู่บนที่ดินของสภาเทศบาลเมืองไวร์ เป็นสนามเหย้าของฟลีตวุด ทาวน์ และ แบล็กพูล ชุดสำรอง
เฟอร์รารี แฟร์เท็กซ์

เฟอร์รารี แฟร์เท็กซ์ เป็นชื่อในวงการของ กิตติภพ เมืองพร้อม หรือชื่อชกเดิม เพชรสิงขร ก.เสถียรยิม และ เพชรสิงขร ป.อินเตอร์ เป็นนักมวยไทยจากจังหวัดสุราษฎร์ธานี ซึ่งเป็นนักมวยไทยระดับคู่เอก แห่งสนามมวยเวทีลุมพินี
ประวัติ.
เฟอร์รารี่ เป็นนักมวยไทยสังกัดค่ายมวยจักรยานมวยไทยยิม ซึ่งมีคัพ จักรยานมวยไทยยิม (คัพ ป.อินเตอร์) เป็นหัวหน้าคณะ
วันที่ 16 ธันวาคม พ.ศ. 2559 เฟอร์รารี่เป็นฝ่ายแพ้คะแนนเพชรภูไท อีมิเน้นท์แอร์ ในศึกอีมิเน้นท์แอร์
ส่วนในวันที่ 3 มิถุนายน พ.ศ. 2560 เฟอร์รารี่เข้าแข่งขันคู่เอกรายการศึกมวยไทยเกียรติเพชร ซูเปอร์ไฟต์ ที่สนามมวยเวทีลุมพินี ถนนรามอินทรา ซึ่งเขาเป็นฝ่ายชนะคะแนนซัน อ.จิระติวเตอร์ จากนั้น ในวันที่ 25 สิงหาคม ของปีเดียวกัน เฟอร์รารี่เข้าแข่งขันในคู่เอกของรายการศึกเกียรติเพชร ที่สนามมวยเวทีลุมพินี โดยเขาเป็นฝ่ายชนะคะแนนเพชรประดิษฐ์ เอ็มยูเด็น
และในวันที่ 5 มกราคม พ.ศ. 2561 เฟอร์รารี่เข้าแข่งขันคู่เอกรายการศึกเพชรหนุ่มน้อย ที่สนามมวยเวทีลุมพินี ซึ่งเขาเป็นฝ่ายชนะคะแนนศักดิ์ชัยน้อย เอ็มยูเด็น
เควดลินบวร์ค

เควดลินบวร์ค  เป็นเมืองมรดกโลกในรัฐซัคเซิน-อันฮัลท์ ประเทศเยอรมนี ตั้งอยู่ทางตะวันออกเฉียงใต้ของกรุงเบอร์ลินราว 213 กิโลเมตร ในปีค.ศ. 1994 ปราสาท, โบสถ์ และเขตเมืองเก่าในเควดลินบวร์คได้รับการขึ้นทะเบียนเป็นมรดกโลกทางวัฒนธรรมในชื่อว่า "โบสถ์วิทยาลัย, ปราสาท, และเมืองเก่าแห่งเควดลินบวร์ค" 
เมืองแห่งนี้ก่อตั้งมาตั้งแต่ก่อนคริสต์ศตวรรษที่ 9 พัฒนาขึ้นจากชุมชนริมแม่น้ำโบเดอ เมืองนี้ถูกกล่าวถึงครั้งแรกในเอกสารสมัยพระเจ้าไฮน์ริชที่ 1 แห่งเยอรมนี ซึ่งพระองค์ทรงรับการราชาภิเษกเป็นกษัตริย์แห่งแฟรงก์ตะวันออก ณ เมืองแห่งนี้ในปี 919 เมื่อพระองค์สวรรคตในปี 936 พระนางมาทิลดาผู้เป็นมเหสีก็ได้ตั้งชุมชนสตรีศาสนาขึ้นบนเนินปราสาทซึ่งคอยอบรมสั่งสองบุตรหลานของบรรดาชนชั้นสูง และกลายเป็นโบสถ์วิทยาลัยแห่งเควดลินบวร์ค อาคารต่างๆในปราสาทเควดลินบวร์คถูกสร้างขึ้นในสมัยพระเจ้าไฮน์ริชที่ 1 และได้รับการต่อเติมขยายในสมัยออทโทที่ 1 มหาราช ผู้เป็นพระราชโอรส
แฟร์ดีนันท์ อัลเบร็ชท์ที่ 2 ดยุกแห่งเบราน์ชไวค์-ว็อลเฟินบึทเทิล

แฟร์ดีนันท์ อัลเบร็ชท์ที่ 2  เป็นทหารในกองทัพแห่งจักรวรรดิโรมันอันศักดิ์สิทธิ์ และเจ้าชายแห่งว็อลเฟินบึทเทิลในปีค.ศ. 1735
พระองค์ได้รับราชการทหารในราชสำนักออสเตรีย ได้ทรงร่วมรบในสงครามสืบราชบัลลังก์สเปนและได้ร่วมต่อสู้ขับไล่ชาวเติร์กภายในการนำของเจ้าชายยูจีนแห่งซาวอย
ชีวิตส่วนพระองค์.
พระองค์ทรงเสกสมรสกับดัชเชสอังตัวเนตต์ อมาลีแห่งเบราน์ชไวค์-ว็อลเฟินบึทเทิล พระธิดาของลุดวิจ รูดอล์ฟแห่งเบราน์ชไวค์-ว็อลเฟินบึทเทิล และพระขนิษฐาของจักรพรรดินีแห่งจักรวรรดิโรมันอันศักดิ์สิทธิ์ มีพระโอรสธิดาหลายพระองค์รวมไปถึง
ผู้เล่นในฟุตบอลชิงแชมป์สโมสรโลก 2019

แต่ละทีมใน ฟุตบอลชิงแชมป์สโมสรโลก 2019 มีชื่อผู้เล่น 23 คน (หนึ่งจากสามจะต้องเป็นผู้รักษาประตู). ฟีฟ่าได้ประกาศรายชื่อผู้เล่นเมื่อวันที่ 5 ธันวาคม พ.ศ. 2562.
อัล-ฮิลาล.
เมื่อวันที่ 11 ธันวาคม พ.ศ. 2562, Nawaf Al Abed แทนที่อาการบาดเจ็บของ Salman Al-Faraj.
ผู้จัดการทีม: Răzvan Lucescu
<templatestyles src="Template:Football squad player/styles.css" />
อัล-ซัดด์.
ผู้จัดการทีม: ชาบี
<templatestyles src="Template:Football squad player/styles.css" />
แอ็สเปร็องส์เดอตูว์นิส.
ผู้จัดการทีม: Moïne Chaâbani
<templatestyles src="Template:Football squad player/styles.css" />
ฟลาเมนกู.
ผู้จัดการทีม: Jorge Jesus
<templatestyles src="Template:Football squad player/styles.css" />
อีเยิงแกนสปอร์.
ผู้จัดการทีม: Félix Tagawa
<templatestyles src="Template:Football squad player/styles.css" />
ลิเวอร์พูล.
ในขณะที่มีชื่อในผู้เล่น, ลอฟเรน, เอลเลียต และ บริวสเตอร์ ไม่ได้เดินทางสู่ประเทศกาตาร์ที่จะได้ลงเล่นในทัวร์นาเมนต์. 
ผู้จัดการทีม: เยือร์เกิน คล็อพ
<templatestyles src="Template:Football squad player/styles.css" />
มอนเตร์เรย์.
ผู้จัดการทีม: Antonio Mohamed
<templatestyles src="Template:Football squad player/styles.css" />
รีการ์ดู บูแวนู

รีการ์ดู บูแวนู ดา ซิลวา (เกิดวันที่ 15 สิงหาคม ค.ศ. 1987) เป็นนักฟุตบอลชาวบราซิล โดยเล่นในตำแหน่งกองหน้า
สโมสรอาชีพ.
บุรีรัมย์ ยูไนเต็ด.
ในเดือนธันวาคม ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้เปิดตัว รีการ์ดู บูแวนู ในฐานะผู้เล่นใหม่ ที่สนามช้างอารีนา อย่างเป็นทางการ ต่อมาในวันที่ 27 ธันวาคม ค.ศ. 2019 บูแวนู ลงเล่นนัดแรกให้กับสโมสร ในนัดกระชับมิตรที่บุรีรัมย์เปิดบ้านเอาชนะขอนแก่นไปได้ 2–0 ต่อมาในวันที่ 11 มกราคม ค.ศ. 2020 บูแวนู ทำประตูแรกในนามสโมสรอย่างไม่เป็นทางการ ในนัดกระชับมิตรที่บุรีรัมย์เปิดบ้านเอาชนะพีที ประจวบ ไปได้ 2–1 ต่อมาในวันที่ 21 มกราคม ค.ศ. 2020 บูแวนู ทำประตูแรกในนามสโมสรอย่างเป็นทางการ ในเอเอฟซีแชมเปียนส์ลีก 2020 รอบคัดเลือกรอบที่สอง ช่วยให้บุรีรัมย์เปิดบ้านเอาชนะ นครโฮจิมินห์ ไปได้ 2–1 ผ่านเข้าสู่รอบเพลย์ออฟได้สำเร็จ ต่อมาในวันที่ 22 กุมภาพันธ์ ค.ศ. 2020 บูแวนูทำประตูแรกในไทยลีก ฤดูกาล 2563 ช่วยให้บุรีรัมย์เปิดบ้านเอาชนะชลบุรีไปได้ 4–0 ต่อมาในวันที่ 26 กุมภาพันธ์ ค.ศ. 2020 บูแวนูทำประตูที่ 2 ในลีก ในนัดที่บุรีรัมย์บุกพ่าย ราชบุรี มิตรผล ที่มิตรผลสเตเดียม 3–4
 "ณ วันที่ 1 มีนาคม 2020"
หน่วยแอลไพน์

หน่วยแอลไพน์  เป็นหน่วยสำรองทหารราบพิเศษของกองกำลังป้องกันอิสราเอล ภายใต้คำสั่งของกองบัญชาการเหนือ ซึ่งเชี่ยวชาญในการสงครามภูเขา, การสงครามหิมะ และการสงครามภูมิประเทศที่ยากลำบากในแนวรบด้านเหนือ โดยเฉพาะภูเขาเฮอร์มอน
พลไต่เขามีความเชี่ยวชาญในหลาย ๆ ด้านของการสงครามหิมะ ซึ่งรวมถึงการยิงและการโจมตีขณะไถลบนสกี และสโนว์แคท (รถสำหรับวิ่งบนหิมะ) ที่สร้างตามประสงค์, กลยุทธ์การป้องกัน และอื่น ๆ โดยหน่วยนี้ได้รับการก่อตั้งขึ้นในปี ค.ศ. 1983 การฝึกอบรมของหน่วยมักจะดำเนินการโดยสมาชิกของมาร์คอสอินเดีย, กองกำลังชายแดนพิเศษ/กอร์ข่า และหน่วยจู่โจมพิเศษกองทัพบกเนปาล/กองพลน้อยหมายเลข 10
อุปกรณ์มาตรฐานของพวกเขาประกอบด้วยปืนเล็กยาวจู่โจมเอ็ม 4 คาร์ไบน์, ปืนเล็กยาวจู่โจมใหม่ของอิสราเอล ทาวอร์ ทาร์-21, ปืนกลเบา "เนเกฟ" รวมถึงปืนไรเฟิลซุ่มยิง ซึ่งส่วนใหญ่เป็นเอ็ม 24 และเอสอาร์-25
ไทยแลนด์ไฟฟ์ 2019

ไทยแลนด์ไฟฟ์ 2019 เป็นการแข่งขันฟุตซอล ที่จัดขึ้น ในระหว่างวันที่ 11 ถึง 15 ธันวาคม พ.ศ. 2562 ณ เทอร์มินอล 21 โคราช ประเทศไทย จัดขึ้นเพื่อเป็นทัวร์นาเมนต์ให้ ฟุตซอลทีมชาติไทย ได้เตรียมความพร้อมก่อนลุยศึก ฟุตซอลชิงแชมป์เอเชีย 2020 ที่ ประเทศเติร์กเมนิสถาน.
ครั้งนี้จะประกอบไปด้วยเจ้าภาพ ไทย และสามทีมรับเชิญ. สามทีมนั้นที่ได้รับเชิญ คือ กัวเตมาลา, เวียดนาม และ โอมาน.
รัฐมนตรีไรช์

รัฐมนตรีไรช์ ("รัฐมนตรีแห่งอาณาจักร") เป็นตำแหน่งในรัฐบาลกลางเยอรมันในช่วงสองยุคประวัติศาสตร์ อันได้แก่ในช่วงการปฏิวัติเยอรมัน ค.ศ. 1848/1849 และในช่วงสหพันธ์รัฐยุคใหม่ตั้งแต่ค.ศ. 1919 จนถึงสิ้นสุดสงครามโลกครั้งที่สองในปีค.ศ. 1945
คำว่า "ไรช์" มาจากชื่อประเทศอย่างเป็นทางการของเยอรมนีว่า "ไรช์เยอรมัน" ซึ่งในภาษาอื่นมักแปลเป็นคำว่าจักรวรรดิ (ในยุคจักรพรรดิ) แต่ภายหลังระบอบจักรพรรดิสิ้นสุดก็ใช้ตำใช้แบบทับศัพท์ รัฐมนตรีไรช์เป็นตำแหน่งรัฐมนตรีในรัฐบาลกลางที่กรุงเบอร์ลิน ในรัฐธรรมนูญเยอรมัน ค.ศ. 1949 ได้เปลี่ยนการเรียกตำแหน่งนี้เป็นรัฐมนตรีสหพันธ์
พัก ชาน-อุก

พัก ชาน-อุก (เกิด 23 สิงหาคม ค.ศ. 1963) เป็นผู้กำกับภาพยนตร์ นักเขียนบท ผู้อำนวยการสร้าง และอดีตนักวิจารณ์ภาพยนตร์ชาวเกาหลีใต้ หนึ่งในผู้สร้างภาพยนตร์ที่มีชื่อเสียงและโด่งดังที่สุดในประเทศบ้านเกิดของเขา พักเป็นที่รู้จักกันดีที่สุดสำหรับภาพยนตร์เรื่อง "สงครามเกียรติยศ มิตรภาพเหนือพรมแดน" (ค.ศ. 2000), "นักบวชผี ปีศาจแวมไพร์" (ค.ศ. 2009), "เล่ห์รักนักล้วง" (ค.ศ. 2016) และสิ่งที่เป็นที่รู้จักกันในชื่อ "ไตรภาค เดอะ เวนเจินส์" ซึ่งประกอบด้วยภาพยนตร์เรื่อง "เขาฆ่าแบบชาติหน้าไม่ต้องเกิด" (ค.ศ. 2002), "" (ค.ศ. 2003) และ "เธอฆ่าแบบชาติหน้าไม่ต้องเกิด" (ค.ศ. 2005)
เขาเป็นที่รู้จักกันดีในผลงานภาษาอังกฤษเรื่อง "" (ค.ศ. 2013) และ "เดอะ ลิตเติ้ล ดรัมเมอร์ เกิร์ล" (ค.ศ. 2018) ละครโทรทัศน์ที่อิงจาก นวนิยายที่มีชื่อเดียวกัน โดย จอห์น เลอ คาร์เร
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ ปาร์ค ชาน-วุค
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
— ไม่ปรากฏ, หาข้อมูลไม่ได้<br> 
$ ดอลลาร์สหรัฐ
ทรภังคา

ทรภังคา  เป็นองค์การเทศบาลในรัฐพิหาร ประเทศอินเดีย เป็นที่ตั้งสำนักงานเขตทรภังคา ในอดีตเป็นศูนย์กลางการปกครองของราชทรภังคา และเมืองหลวงของแคว้นมิถิลา
การซื้อของออนไลน์

การซื้อของออนไลน์  เป็นรูปแบบหนึ่งของการพาณิชย์อิเล็กทรอนิกส์ที่ผู้บริโภคสามารถซื้อสินค้าโดยตรงหรือจากการให้บริการของผู้ขายทางอินเทอร์เน็ตผ่านทางเว็บเบราว์เซอร์ ผู้บริโภคจะหาสินค้าที่สนใจโดยการเข้าชมเว็บไซต์ของร้านค้าโดยตรงหรือค้นหาผู้จำหน่ายต่าง ๆ ผ่านเสิร์ชเอนจินซื้อของ ที่จะมีการแสดงสินค้าลักษณะเดียวกันที่มีอยู่และเปรียบเทียบราคาของร้านค้าอิเล็กทรอนิกส์ ณ ปี ค.ศ. 2016 ผู้บริโภคสามารถซื้อของออนไลน์จากคอมพิวเตอร์หลายรูปแบบหรืออุปกรณ์ต่าง ๆ เช่น คอมพิวเตอร์แบบตั้งโต๊ะ แล็ปท็อป แท็บเล็ตคอมพิวเตอร์ และสมาร์ตโฟน
บริษัทร้านค้าออนไลน์ที่ใหญ่ที่สุด ได้แก่ อาลีบาบา แอมะซอน และอีเบย์
ฮาวทูทิ้ง ทิ้งอย่างไรไม่ให้เหลือเธอ

ฮาวทูทิ้ง ทิ้งอย่างไร..ไม่ให้เหลือเธอ  เป็นภาพยนตร์ไทยแนวโรแมนติก-ดราม่า ที่ออกฉายในปี พ.ศ. 2562 เขียนบท อำนวยการสร้าง และกำกับโดยนวพล ธำรงรัตนฤทธิ์ นำแสดงโดยชุติมณฑน์ จึงเจริญสุขยิ่ง, ซันนี่ สุวรรณเมธานนท์, ษริกา สารทศิลป์ศุภา, อาภาศิริ จันทรัศมี, ถิรวัฒน์ โงสว่าง และพัดชา กิจชัยเจริญ ผลิตโดยเวรี่ แซด พิคเจอร์ส และแฮปปี้ เอนดิ้ง ฟิล์ม จัดจำหน่ายโดยจีดีเอช ห้าห้าเก้า มีเพลงประกอบภาพยนตร์คือ "ทิ้งแต่เก็บ" ร้องโดยเดอะทอยส์ ภาพยนตร์เล่าเรื่องราวเกี่ยวกับ จีน (ชุติมณฑน์ จึงเจริญสุขยิ่ง) ที่ต้องการเคลียร์บ้านเพื่อรีโนเวต แต่ก็มาเจอบางอย่างที่เป็นของเอ็ม แฟนเก่าของเธอ (ซันนี่ สุวรรณเมธานนท์) โดยทำรายได้ 57 ล้านบาท
งานสร้าง.
นวพล ธำรงรัตนฤทธิ์ ผู้เขียนบทซึ่งชอบจัดบ้านในช่วงวันปีใหม่ และได้เริ่มทำสตอรีบอร์ดในช่วงนี้ด้วย จุดเริ่มต้นของบทมาจากตอนเก็บของทำให้นึกถึงเหตุการณ์เกี่ยวกับของนั้นหรือคนที่เกี่ยวข้องกับของนั้น จากจุดนี้คิดว่ามีความน่าสนใจพอที่จะทำหนังได้ ในตอนเขียนบทไม่ได้นึกถึงใครมาแสดง นักแสดงนำทั้ง 2 คน ก็ผ่านการทดสอบบทตามปกติ โดยพิจารณาจากคนที่ดูใกล้เคียงกับบท สำหรับบทของซันนี่ ที่รับบทเป็นแฟนเก่า เป็นตัวละครที่มีความคลุมเครือประมาณหนึ่ง นวพลเห็นว่าซันนี่ดูเหมาะสมกับบทนี้ และคิดว่าชีวิตจริงเขาเป็นแบบนั้นเหมือนกัน ส่วนบทของชุติมณฑน์ เป็นบทผู้หญิงที่แข็ง และเคยเห็นชุติมณฑน์แสดงใน "ฉลาดเกมส์โกง" คิดว่าเหมาะสมกับบุคลิกนี้
การถ่ายทำ ใช้อัตราส่วนภาพ 3:2 ทำให้เห็นขอบดำซ้ายขวาตลอดทั้งเรื่อง เหตุผลคือต้องการให้หนังโฟกัสที่คนและหน้าคนเป็นส่วนใหญ่
การตอบรับ.
คำวิจารณ์.
"อะเดย์" พูดถึงหนังเรื่องนี้ว่า "นวพลก็ยังคงประทับลายเซ็นของตัวเองไว้อย่างชัดเจน ทั้งจังหวะการแช่ภาพเพื่อดึงอารมณ์ การตัดต่อสุดกวน บทสนทนาที่เหมือนเราได้แอบฟังตัวละครคุยกัน และการลงไปสำรวจความสัมพันธ์ที่ครั้งนี้ร้าวลึกยิ่งกว่าเรื่องก่อนหน้า" "เดลินิวส์" อธิบายหนังว่า "หนังที่เล่นกับความรู้สึกแบบสุดโต่ง ไม่ว่าจะเป็นดนตรีประกอบสันสันโทนสีหม่นหมอง สิ่งของแต่ละชิ้นสะท้อนภาพในอดีตออกมา"
ด้านการแสดง "มติชน" วิจารณ์นักแสดงนำทั้งสองว่า "ชุติมณฑน์ ที่นำเสนอตัวจีนออกมาได้อย่างพอดี ไม่มาก ไม่น้อย ซึ่งความเป็นตรงกลางนี่หละที่หายากที่สุด แต่ต้องชื่นชมที่เธอหาจนเจอ เธอรับบทได้หนักหน่วง นับว่าแบกไว้ทั้งเรื่องก็ได้...ส่วน ซันนี่ เรียกได้ว่าน้อยแต่มากของจริง อาจไม่มีบทเยอะ การแสดงของเขานำเราไปสู่อารมณ์เดียวกับตัวละครได้ไม่ยาก"
เจ้ามโน

เจ้าหลวงมโนราชา หรือ เจ้าหนานมโนทรงเป็นเจ้าผู้ครองนครน่าน องค์ที่ 54 และองค์ที่ 4 แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2312 - พ.ศ. 2317
พระประวัติ.
เจ้ามโน ประสูติ ณ เมืองเชียงใหม่ เป็นพระโอรสองค์ที่ 3 ในเจ้าไชยราชา กับแม่เจ้านางเทพ (ราชธิดาในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์) มีพระเชษฐาและพระขนิษฐา ร่วมเจ้ามารดา 7 พระองค์ ดังนี้
ราชโอรส ราชธิดา.
เจ้าหลวงมโน มีพระชายา 1 องค์ มีนามว่า แม่เจ้าเมืองเถินเทวี ประสูติแต่ราชโอรส ราชธิดา 2 พระองค์
พิราลัย.
เจ้าหลวงมโนราชา เสด็จถึงแก่พิราลัย เมื่อวันที่ 4 กรกฎาคม พ.ศ. 2327 ณ เมืองเทิง แล้วทำการปลงพระศพถวายพระเพลิง เมื่อวันที่ 21 กรกฎาคม พ.ศ. 2327 ณ สุสานหลวงเมืองเทิง
ศุภ สง่าวรวงศ์

ศุภ สง่าวรวงศ์ (ชื่อเดิม รวิพล สง่าวรวงศ์; ชื่อเล่น เอส; เกิด 19 พฤษภาคม พ.ศ. 2544) เป็นนักว่ายน้ำทีมชาติไทย ชมรมว่ายน้ำสิงห์ โดยได้รับ 8 เหรียญทองและ 1 เหรียญเงิน จากการแข่งขันกีฬาเยาวชนแห่งชาติ ครั้งที่ 35 ณ จังหวัดบุรีรัมย์ และยังเข้าร่วมแข่งขันกีฬาซีเกมส์ 2019 ณ ประเทศฟิลิปปินส์ และการแข่งขันว่ายน้ำชิงแชมป์โลก เลก 3 ณ ประเทศสิงคโปร์ เมื่อวันที่ 14 มกราคม พ.ศ. 2560 เคยเข้าร่วมแข่งขันอาเซียนสคูลเกมส์ 2018 ครั้งที่ 10 ณ ประเทศมาเลเซีย
ประวัติส่วนตัว.
ศุภ มีภูมิลำเนาเป็นคนกรุงเทพมหานคร เกิดและเติบโตที่กรุงเทพมหานคร จบการศึกษาระดับมัธยมศึกษาตอนต้นจากโรงเรียนกรุงเทพคริสเตียนวิทยาลัย และมัธยมศึกษาตอนปลายจากโรงเรียน (British International School, Phuket) จังหวัดภูเก็ต และจบการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย เคยได้รับรางวัลเยาวชนดีเด่นแห่งชาติ
ชา อึน-อู

อี ดง-มิน (เกาหลี: ; เกิด 30 มีนาคม ค.ศ. 1997) หรือชื่อในวงการคือ ชา อึน-อู  เป็นนักร้องและนักแสดงชาวเกาหลีใต้ ภายใต้สังกัดแฟนตาจิโอ เขาเป็นสมาชิกวงบอยแบนด์ อัสโตร และเขาเปิดตัวในฐานะศิลปินเดี่ยวด้วยเอกซ์เทนเดดเพลย์ (EP) "เอนทิตี้" ในวันที่ 15 กุมภาพันธ์ 2024 ชาเริ่มต้นอาชีพนักแสดงในภาพยนตร์เรื่อง "มายบริลเลียนต์ไลฟ์" (2014) และเป็นที่รู้จักในระดับนานาชาติจากบทบาทนำใน "กังนัมบิวตี้ รักนี้ไม่มีปลอม" (2018), "กูแฮรยอง นารีจารึกโลก" (2019), "ความลับของนางฟ้า" (2020–21), "เกาะปีศาจ" (2022–23), "จูบรักปลดล็อก" (2023–24) และ "วันเดอร์ฟูลเวิลด์" (2024)
ชีวิตวัยเด็กและการศึกษา.
ชา อึน-อู เกิดเมื่อวันที่ 30 มีนาคม พ.ศ. 2540 ในเขตคุนโพ จังหวัดคย็องกี ประเทศเกาหลีใต้ ประเทศเกาหลีใต้ เข้าศึกษาที่โรงเรียนประถมศึกษาซูรี (Suri Middle School) และโรงเรียนมัธยมศึกษาซูรี (Suri High School) ในเมืองคุนโพซึ่งเป็นบ้านเกิดของเขา ก่อนที่จะย้ายไปเรียนที่โรงเรียนพหุศิลป์ฮันลิมในสมัยเป็นเด็กฝึกหัดและจบการศึกษาในปี พ.ศ. 2559 และเข้าศึกษาที่มหาวิทยาลัยซ็องกยุงกวัน เอกวิชาศิลปะการแสดง 
เมื่อเรียนอยู่ชั้นประถมศึกษา เขาเป็นตัวแทนของโรงเรียนแข่งขันทั้งฟุตบอลและบาสเกตบอลในฐานะกัปตันทีม เขาเคยสอบได้อันดับสูงสุดอันดับสามสามของทั้งโรงเรียน
ในระหว่างการคอนเสิร์ตเอเชียแฟนทัวร์ที่จัดขึ้นที่มะนิลาในปี พ.ศ. 2562 อึนอูเปิดเผยว่าเขาเคยอาศัยอยู่ที่ฟิลิปปินส์เป็นเวลาหกเดือนตอนที่เขาเรียนภาษาอังกฤษอยู่ชั้นประถมศึกษาชั้นปีที่ 1
ภาพลักษณ์สาธารณะ.
อิทธิพลของสื่อ.
ในปี 2561 เขาถูกรวมอยู่ในรายชื่อ 'Men of the Year' ของ GQ เกาหลี ในปี 2562 อึนอูติดอันดับ 7 ด้วยคะแนนสะสมมากที่สุด 44,178,474 คะแนนจากชื่อเสียงของแบรนด์ไอดอลชาย ในชาร์ตประจำปีของเรดาร์เคป๊อป ชาอึนอูได้รับการเสนอชื่อให้เป็น "2019 Hot Instagrammer - Male".
ในปี 2564 อึนอูอยู่ที่ 17 ใน "Forbes" Korea Power Celebrity และอันดับ 6 ในหมวด SNS
หมายเหตุ.
<templatestyles src="Reflist/styles.css" />
เจ้าวิธูร

เจ้าพระยาวิธูร หรือ เจ้าหลวงวิธูรทรงเป็นเจ้าผู้ครองนครน่าน องค์ที่ 55 และองค์ที่ 5 แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2317 - พ.ศ. 2321
พระประวัติ.
เจ้าวิธูร หรือพระนามเดิม เจ้านาขวา เป็นพระโอรสในเจ้าอริยวงษ์ ประสูติแต่ แม่เจ้าเมืองเชียงใหม่ เจ้าวิธูร มีพระเชษฐา และพระอนุชา ร่วมเจ้ามารดา รวม 5 พระองค์
กรณียกิจ.
เมื่อปี พ.ศ. 2317 สมเด็จพระเจ้าตากสินมหาราช ได้ทรงยกกองทัพขึ้นมาตีพม่าที่เมืองเชียงใหม่ พระยาจ่าบ้าน เมืองเชียงใหม่ พระยากาวิละ เจ้าเมืองลำปาง และเจ้าเมืองลำพูนได้เข้าสวามิภักดิ์ และได้นำกำลังสมทบช่วยกองทัพสมเด็จพระเจ้าตากสินมหาราช เข้าตีเมืองเชียงใหม่ โป่มะยุง่วน เจ้าเมืองเชียงใหม่ ได้เกณฑ์กำลังไพล่พลจากเมืองน่านให้ไปช่วย เจ้าหลวงมโน เจ้าผู้ครองนครน่าน องค์ที่ 54 จึงได้มอบให้เจ้าน้อยวิธูรพระโอรสในเจ้าอริยวงศ์ เจ้าผู้ครองนครน่าน องค์ที่ 52 นำกำลังพลเมืองน่านไปช่วยรบ แต่ฝ่ายพม่าแพ้ เจ้าน้อยวิธูรจึงถูกจับไปเมืองลำปาง เมืองน่านยอมเข้ามาสวามิภักดิ์กับฝ่ายธนบุรี เจ้าน้อยวิธูรได้กลับไปครองเมืองน่านเมื่อปี พ.ศ. 2317
ต่อมาในปี พ.ศ. 2318 พม่าได้ยกกำลังมาทางปากงาวตีเมืองน่านแตก เจ้าน้อยวิธูรได้พาไพร่พลเมืองน่านหนีไปตั้งมั่นอยู่บริเวณด้านใต้ของแม่จะริม (อำเภอแม่จริม) รวบรวมไพร่พลแล้วยกกำลังเข้าตีพม่าแตกกลับไปได้ และได้ครองเมืองน่านสืบต่อมา
ในปี พ.ศ. 2318 พม่าได้ยกกำลังเข้าตีเมืองน่านอีกรอบ เจ้าอริยวงศ์ เจ้าผู้ครองนครน่าน องค์ที่ 52 และเจ้าหลวงวิธูร เจ้าผู้ครองนครน่าน องค์ที่ 55 ต้องอพยพไพร่พลมาตั้งอยู่ที่บ้านนาพัง และในปีต่อมา เจ้าหลวงวิธูรได้ไปอยู่ที่เมืองลำปาง ส่วนเจ้าอริยวงศ์ พร้อมเจ้าจันทปโชติพระโอรสองค์โต รวมทั้งพระประยูรญาติและไพร่พลเมืองน่านได้ไปอาศัยอยู่ที่เมืองจันทบุรีล้านช้าง (เวียงจันทน์)
ในปี พ.ศ. 2321 เจ้าหลวงวิธูร ถูกกล่าวหาว่าไม่ตั้งอยู่ในสัจจะต่อกรุงธนบุรี สมเด็จพระเจ้าตากสินมหาราช จึงโปรดเกล้าฯ ให้พระยากาวิละ เจ้าเมืองลำปาง ควบคุมตัวพร้อมพระญาติวงศ์ส่งลงมายังกรุงธนบุรี ในคราวนั่นกองทัพพม่าจากเมืองเชียงแสน ก็ได้ยกกำลังลงมากวาดต้อนผู้คนในเมืองน่านไปไว้ที่เมืองเชียงแสน เมืองน่านจึงถูกทิ้งร้างเป็นครั้งที่สองเป็นเวลาถึง 23 ปี
อิสริยยศ.
เจ้าหลวงวิธูร ทรงดำรงพระยศ ดังนี้
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2) 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 1.
กลุ่มจังหวัดที่ 1 ประกอบไปด้วยจังหวัดเชียงราย จังหวัดแม่ฮ่องสอน จังหวัดเชียงใหม่ จังหวัดพะเยา จังหวัดน่าน จังหวัดลำปาง จังหวัดลำพูน จังหวัดแพร่ จังหวัดสุโขทัย จังหวัดตาก และจังหวัดกำแพงเพชร จำนวน 11 จังหวัด
ผู้สมัครที่ได้รับการเลือกตั้งในกลุ่มจังหวัดที่ 1.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 1 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองลำปาง อำเภอห้างฉัตร อำเภอแจ้ห่ม อำเภอวังเหนือ อำเภองาว และอำเภอเมืองปาน
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอแม่ทะ อำเภอเกาะคา อำเภอสบปราบ อำเภอเถิน อำเภอแม่พริก อำเภอเสริมงาม และอำเภอแม่เมาะ
การเลือกตั้งใหม่.
เขตเลือกตั้งที่ 1.
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายธนาธร โล่ห์สุนทร ว่าที่ ส.ส.เขต 1 จังหวัดลำปาง พรรคพลังประชาชน และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดลำปาง โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายกิตติกร โล่ห์สุนทร และนายวาสิต พยัคฆบุตร ผู้สมัครจากพรรคพลังประชาชนที่ได้รับเลือกตั้งไปก่อนหน้าไม่ต้องลงเลือกตั้งใหม่ในรอบนี้แต่ประการใด